Exqrch/javanese-Komodo-pixelgpt huggingface dataset:
Film mau disutradarai déning Stephen Fun
Film kang anggawe Daniel Wu kondhang dadi filem paling apik
Ing filem mau, uga akèh aktor kang mèlu dadi paragane, kaya ta aktor kondhang Jackie Chan Nicholas Tse, Charlie Yeung lan Charlene Choi
"The New Police Story" disutradarai déning sutradara enom kang nyetak filem "blockbuster" lan "icon" anyar ning filem laga Hong Kong, Benny Chan
Film aksi lan kriminal, salah sijiné filem Hongkong "blockbuster" gedhé dhéwé ning taun 2004
nyritakaké babagan aksi pilosi Chan Kwok-Wing kang diperanaké déning Jackie Chan, nalika mbrantas kelompok perampok enom kang dibawahi Joe Kwan, kang diperanaké déning Daniel Wu
"New Police Story" iku filem kang diprodhuksi JCE Production kang diduweni déning Jackie Chan
Film iki ngasilaké 8 nominasi ning acara "Annual Hongkong Film Awards" kaping 24, kategori gambar paling apik, kategori direktor, kategori paling apik (Jackie Chan) lan kategori aktor pandukung paling apik (Daniel Wu)
Saliyané iku, uga olèh 4 piyala ing acara "Annual Golden Horse" kaping 41 kanggo Daniel Wu, dadi aktor pandukung paling apik
Daniel Wu duwé grup musik, grup musik kang diarani Alive diadegaké karo Terrence Yin, Andrew Lin, lan Conroy Chan
Grup musik iku sukses lan duwé penggemar kang akèh
Nanging, meski grup musik mau ora duwé perjanjian karo perusahaan rekaman.
Denise Ho Denise Ho Wan-See utawa kang kondhang karo jeneng Denise Ho, iku penanyi saka Hong Kong, lair (1977--) 10, 1977 (umur #ALIH ) Dhèwèké dikenal uga dadi "HOCC", "CC" utawa "Goo"
Dhèwèké lair ning Hong Kong, nalika isih ana ning umur 11 taun dhèwèké karo keluargané pindah maring Kanada
Mutusaké pindah amarga Denise Ho dadi pamenang ning kontès musik New Talent Singing Awards
Amarga bakaté ning babagan nyanyi, dhèwèké duwé kasempatan kanggo tampil dadi penyanyi latar bebarengan karo penyanyi idolané awit cilik ya iku Anita Mui
Denise Ho miwiti kariré ning taun 1996 sakiwisé dhèwèké menangaké ajang kontès nyanyi ya iku kontès New Talent Singing
Nanging, debut albumé kang kaping pisanan diluncurké nalika taun 2001
Danise Ho nuli mutusaké kanggo nggabung ning ngosoré label rekaman EMI ning taun 2002 ning ngisoré label EMI dhèwèké ing taun 2002 Denise ngluncuraké 4 album
Ora namung iku, Denise uga tau olih panghargaan kaya ta Top 10 Best Hits kanggo single kang tau ditembangaké déning dhèwèké, tembangan mau judhulé "Goodbye Rose" lan pemenang Commercial Radio Awards kanggo kategori My Favourite Female Artist ning taun 2002
Ing sasi September 2004, Denise nandatangani kontrak karo label East Asia Music
Albumé kang judhulé "Glamorous" dirilis ning sasi Januari taun 2005
Ning sasi Januari uga Denise Ho uga mèlu tampil ning drama musikal kang judhulé "BUTTERFLY LOVERS" dadi pemeran wanita utama lan prodhuser uga ngrangkep sutradarané
Diskografi déning Denise Ho : 2人交叉組合拉闊03) (Live Album) Songs
Dominique Hourani Dominique Youssef Hourani (1985--) 7, 1985 (umur #ALIH ), kondhang kanthi jeneng Dominique, dhèwèké saka Libanon kang nyambut gawé dadi penyanyi, aktris, modhèl lan désainer
Dominique iku kagolong penyanyi wanita saka Libanon kang paling suksès ngepakaké karir ing jazirah Arab
Dominique kang lair ing kutha Beirut iki anak wadon saka arkéolog kang jenengé Dr
Dhèwèké lair saka pernikahan Youssef Hourani karo priya katurunan Ostenrik
Dominique duwé anak wadon kang dijenengi Delara Sue Almassi
Dominique ngawali kariré ing donya panglipur dadi modhèl
Sawisé menangaké ajang kontès Miss Intercontinental nalika taun 2003, ajang kang diselengarakaké ing Berlin
Awit menangaké kontès Miss Intercontinental taun 2003, Dominique dadi supermodhèl Arab kaping pisanan kang dadi modhèl merek sandhangan kondhang ing donya, kaya ta merek sandhangan Dior, Valentino, Versace lan merek sandhangan liyané kang kondhang
Sawisé rong taun duwé karir ing donya modhèl ing Éropa, Dominique mutusaké kanggo bali manèh menyang tanah kalairané, Libanon lan nyoba karir ing babagan donya panglipur tarik suwara
Vidéo klip kaping pisané ya iku Farfoura
Sanajan vidéo iku sempet dianggep dadi vidéo kontrovèrsial, nanging vidéo iku tetep ngraih posisi paling dhuwur tangga lagu ing tlatah kana
Awit kadadéan iku, Dominique olèh jejuluk Farfoura kang tegesé kupu nganggo dhialèk tlatah Libanon
Dominique uga tampil ing layar tivi ing sérial tivi kang judhulé "OYOUN KHA'ENA" bebarengan karo pambawa acara kondhang Tony Khalife
Sérial tivi mau olèh rating kang dhuwur ing nagara-nagara Arab lan bisa nggawé jenengé tambah kondhang dadi artis ing Arab
Ing taun 2009, dhèwèké akiré wiwit mainaké peran ing filem layar amba pisanan kanggo dhèwèké
Film pisanan mau judhulé "EL BEEH ROMANCY"
Film mau iku genre komedi, suksès ing tlatah Mesir lan nagara-nagara Arab liyané
Ing taun 2010, Dominique lan penyanyi Ali El Dik nyanyi bebarengan
Wong loro mau nyanyèkaké single Natoor kang suksès ing pucuk tangga lagu nganti suwené nem sasi.
Donnie Yen Donnie Yèn (#ALIH) dhèwèké iku bintang filem utawa aktor ,sutradara, prodhuser filem kang asalé saka Hong Kong
Ora namung kondhang dadi bintang filem lan aktor ning tivi Hong Kong, Donnie Yèn uga olèh pangakonan internasional amarga aktif anggoné meranaké tokoh ning filem-filem kang dilakoni bebarengan karo aktor Hong Kong kondhang liyané, kaya ta Jackie Chan, Jet Li lan Michelle Yeoh
Dhèwèké dianggep dadi aktor laga papan dhuwur ning pafileman Hong Kong
Kaya apa kang dikandhakaké déning sutradara Peter Chan (sutradara filem Peter Chan) kang nyebutaké manawa Donnie Yèn iku aktor filem laga jaman saiki kang wis bisa minangka awaké lan bisa dadi pelopor babagan filem laga
Donnie Yèn kaping pisanan miwiti kariré nalika taun 1983 dadi "stuntman" (pameran pangganti) ning filem "Shaolin Drunkard" (1983) lan ning filem "Taoism Drunkard" ning taun sabanjuré, 1984
Sawisé iku, nalika umur rong puluh taun, dhèwèké wiwit olèh kapitayan kanggo mainaké peran kang luwih gedhé manèh
Mula awit kadadéan iku, wis puluhan filem wis dibintangi dhèwèké
Film-filem kang tau dibintangi Donnie Yèn : Serial TV
Serial télévisi kang tau dibintangi Donnie Yèn :
Gigi Leung Gigi Leung (Hanzi tradhisional: 梁詠琪, Hanzi prasaja: 梁咏琪; #ALIH) dhèwèké iku wanita kang dadi penyanyi lan aktris saka Hong Kong kang nembangaké tetembangan nganggo basa Tionghoa
Awit lair, dhèwèké dijenengi Leung Bik-Zi, nanging nalika umuré pitung taunan jenengé diganti dadi Wing-Kei amarga alasan mistis
Jenengé diganti amarga nalika dhèwèké umur pitung taun kerep kena asma, mula jenengé diganti supaya tetep séhat
Dhèwèké uga duwé sadulur kembar kang jenengé Keith Leung
Awit ana ing bangku kuliyahan, bakaté ing dunya akting wis anggawe para sutradara padha nglirik, kaya ta sutradara filem Lee Chi-Ngai, mula dhèwèké ditawani main peran ing filem kang judhulé DOCTOR MACK nalika taun 1995
Sawisé kabukti bisa meranaké peran ning filem mau, Ning taun 1995, kariré dilanjutaké maring filem kang judhulé FULL THROTTLE (1995)
Amarga perané ning filem mau, Leung narima panghargaan ning ajang Hongkong Film Award nalika taun 1995 ning kategori artis anyaran kang paling apik
Kariré ning dunya nyanyi, dimulai nalika taun 1996
Ning taun 1996 dhèwèké ngerilis album kang judhulé LOVE MYSELF (1996)
Awit iku, dhèwèké wiwit nembangaké tetembangan-tetembangan Kanton lan Mandarin
Ora namung iku, dhèwèké uga dadi penyanyi Cantopon Mandapop, dhèwèké uga dikenal dadi penulis lagu lan penulis lirik
Dhèwèké uga tau nandatangani kontrak karo Warner Music Hong Kong kanggo nggawe 12 album
Leung tau tampil ning konser-konser gedhé kang salah sijiné dijuduli Funny Face nalika taun 2003
Nalika tanggal 25 Maret taun 2008 dhèwèké nandatangani kontrak anyar karo Big Artiste Manajemen, kang kagolong anak perusahaan Mèi Ah Entertainment
Awit taun 1995 nganti saiki, Leung wis mbintangi filem kang akehé nganti 20 judhul filem
Karir ing dunya filem lan ing dunya nyanyi anggawe karire dadi "sukses"
Mula dhèwèké éntuk panghargaan kang ora sithik
Ora mung sibuk ing kariré, Gigi uga aktif banget ing kagiyatan amal
Ora mung njabat dadi duta kanggo badan-badan amal kang warna-warna anané, Leung uga ngrewangi ngadhegaké 7 sekolah ing China, sarta mbiyantu bocah-bocah ora duwé ing tlatah China
Amarga aktifé iku dhèwèké éntuk panghargaan ing ajang Ten Most Outstanding Youth Award
Film-filem kang tau dibintangi Gigi Leung: Serial TV
Serial TV kang tau dibintangi Gigi Leung: Diskografi
Gillian Chung Gillian Chung Yan-Tung (Hanzi tradhisional: 鍾欣桐, Hanzi prasaja: 锺欣桐; Kantonis: zung1 jan1 tung4, Pinyin: zhōng xīntóng; #ALIH) dhèwèké iku penyanyi, aktris lan anggota grup musik saka Hong Kong, Twins, kondhang dadi penyanyi, Dhèwèké anggota saka grup Cantopop Twins, bebarengan karo Charlene Choi nalika taun 2000, lan bubar nalika taun 2007
Chung diundhang déning salah sijiné lembaga model, nalika dhèwèké esih kerja ning Hong Kong
Dhèwèké nuli ditawari kanggo nyambut gawé ning Kaisar Entertainment Group (EEG), lan langsung diterima kerja ning kana ning taun 2000
Dhèwèké dikontrak lan nglakoni pelatihan sadurungé diarahaké kanggo nggawé kariré luwih maju
Dhèwèké nganggo jeneng panggung Chung Yan-Tung meluni saran saka manajeré kang jenengé Mani Fok, Nalika tanggal 18 Mèi taun 2001, dhèwèké dipasangaké karo Charlene Choi kanggo wujud grup musik duo kang dijenengi grup Twins, lan wis bisa ngerilis album telung wulan sawisé nggabung
Chung wiwit karir soloné kanthi cara nyambut gawé ning dunya filem, dhèwèké tau mainaké peran ning filem MAN U, kang dirilis nalika taun 2002
Sawisé meranaké tokoh ninng filem mau, dhèwèké dadi percaya dhiri anggoné mbuktikaké manawa dhèwèké bisa lan duwé bakat akting kang ora biyasa
Sawisé sukses mbintangi macem-maceming filem ning Televisi, akiré dhèwèké olèh panghargaan ning ajang Tokyo International Film Festival kanggo kategori aktris paling apik
Nalika taun 2006, Chung kalibet masalah amaerga ana wartawan kang meneng-menengan njukut gambaré nalika ana ning ruwang ganti
Nalika iku, dhèwèké lagi nganakaké konser ning Genting Highlands, Malaysia
Foto mau nuli diterbitaké déning majalah Easy Finder dadi carita samak
Nanging majalah mau olih kecaman saka pihak-pihak liyané, kaya ta pihak saka Jackie Chan lan pihaké aktor kondhang Andy Lau
Akiré pihak majalah ngaku manawa salah lan njaluk ngapura kalro Gillian Chung
Nanging, sawisé kalibet masalah karo majalah Easy Finder, Chung kalibet kasus manèh amarga foto-foto intimé karo Edison Cheng kang nglakoni adegan intim karo para selebritis, kaya ta Chung
Foto-foto mau, kasebar ning internet kang akiré dingerteni déning masarakat, masalah kang nggawé jenengé Chung èlèk
Kanggo netralaké masalah iku, Chung akiré duwé insiatif kanggo anjaluk ngapura marang masarakat amarga kasalahan kang tau dilakoni déning Chung
Nanging, ora namung nggawé jenengé tansah èlèk, foto-foto iku uga nggawé kariré Chung saéngga dhèwèké dicopot saka beberapa peran kang dilakoni déning dhèwèké
Grup Twins uga bubar amarga kasus iku, Charlene Choi milih misah lan wiwit karir solo
Film-filem kang tau dibintangi Gilian Chung: Serial TV
Serial TV kang tau dibintangi Giglian Chung:
Gong Li Gong Li (Hanzi Sederhana: 巩俐; Hanzi tradhisional: 鞏俐; pinyin: Gǒng Lì; #ALIH) ya iku aktris filem saka RRC kang statusé dadi warganagara Singapura awit sasi November 2008, Awal kariré diawali nalika dhèwèké ketemu karo sutradara Zhang Yimou nalika pentas drama ning sekolahé
Bebarengan karo sutradara Zhang Yimou jenengé dadi kondhang
Sawisé bebarengan karo Zhang, olih pangakuan amarga debut filem "RED SORGHUM", filem kang diputer nalika taun 1987
Ning filem mau, Li meranaké wanita perkasa kang kudu kuat anggoné ngambil alih kakuasaan kang direbut musuh saka garwané kang wus ninggal yuswa
Kasuksesané ning dunya hiburan nuli diulang manèh manèh liwat filem TO LIVE, kang diputer nalika taun 1994
Gong Li wis tau mainaké peran ning filem-filem garapan sineas China
Film kang tau dibintangi dhewweké kaya ta filem kag judhulé JU DOU, dirilis nalika taun 1990, RAISE THE RED LANTERN, dirilis nalika taun 1991 lan filem komedi heroik "THE STORY OF QIU JU", kang dirilis nalika taun 1992, ning filem mau, dhèwèké meranaké wong tani kang kang duwé niyat kanggo mbalas dendam marang garwané dhéwé kang ora adil
Nalika taun 1993, Li mainaké peran ning filem kang judhulé FAREWALL TO MY CONCUBINE kang akiré anggawe dhèwèké olih panghargaan Palme d'Or nalika festival Cannes kanggo kategori filem paling apik
Film-filem kang tau dibintangi dhweké kaya ta SHANGHAI TRIAD, kang dirilis nalika taun 1995, taun 1996 bebarengan karo aktor Chen Kaige dhèwèké mainaké peran mbintangi filem kang judhulé TEMPTRESS MOON
Ning taun 1999 dhèwèké meranaké peran ning filem basa inggris pisanané CHINESE BOX, PIAO LIANG MA MA (Breaking the Silence), kang akiré nganteraké dhèwèké lumebu ning pratélan nominasi Oscar babagan kategori Film Berbasa Asing paling apik ning taun 2000
Gong Li tambah tenar lan bisa nempataké dadi bintang ning nagara-nagara liya uga
Dhèwèké anggawe filem THE EMPEROR AND THE ASSASSIN, kang tau dibintangi dhèwèké nalika taun 1999, dadi filem paling larang ning Asia
Film epik kang settingé masa feodal China nalika taun 3 SM iku nyeritakaké panguasa pisanan ning China (Li Xuejian) kang duwé rencana bakal matèni panguasa (Zhang Fengyi) lan wanita kang ditresnani déning dhèwèké, wanita kang diperanaké déning Gong Li
Nalika taun 2003 Gong Li temenanan kondhang ning dunya, lan akèh dilirik déning sutradara dunya
Kaya ta Sutradara kang ngurusi Film ZHOU YU'S TRAIN (2003), THE HAND (2003) dan EROS (2004), kang digarap déning Wong Kar Wai, Steven Sodenbergh lan Michelangelo Antonioni kang notabené sutradara kelas dunya
Gong Li uga olih kasempatan anggoné kerjasama karo sutradara Wong Kar Wai ning filem epik kang judhulé 2046, dirilis nalika taun 2005, IN THE MOOD FOR LOVE, kang dirilis taun 2001 lan filem tenar liyané kaya ta MEMOIRS OF A GEISHA, kang dirilis nalika taun 2005, filem kang nyaritakaké babagan wanita Jepang kang nyinaoni lan oli pendidikan kanggo nyenengaké para priya
Gong Li dadi cahya, kanggo para bintang ning Asia lan nyusul para bintang Asia kang wis kondhang ning Hollywood, bebarengan karo Jamie Foxx lan Colin Ferrell, ning taun 2006 dhèwèké tau mbintangi filem MIAMI VICE lan BEHIND THE MASK, kang dirilis ning taun 2006 uga
Taun 2010, Gong Li olih panghargaan saka papréntahan Prancis
Panghargaan paling dhuwur ning babagan kagunan Prancis, amarga dhèwèké mbantu karaméan "France Pavilion" kanggo Shanghai Word Expo
Gong Li olih panghargaan Commandeur saka French Order of Arts and Letter, diwenehaké déning Kementrian Kabudayaan Prancis
Aktris Cina kondhang iki uga njabat dadi ambassador saka France Pavilion
Ora namung iku, dhèwèké uga tau narima panghargaan "Chevalier", saka papréntahan Prancis nalika taun 1998.
Maria Ozawa Maria Ozawa (小澤マリア, Maria Ozawa), uga ditepungi kanthi sesebutan Miyabi (みやび) (lair ing Hokkaidō, Jepang, 8 Januari 1986), iku bintang porno saka Jepang
Ozawa lair ing Hokkaidō, Jepang
Ibune saka Jepang lan bapake saka Kanada, Prancis
Wiwit dhèwèké sekolah ing sekolah internasional, dhèwèké carita yèn dhèwèké luwih bisa basa Inggris tinimbang celathu nganggo basa Jepang
Nalika isih sekolah, saben dinane Ozawa dolanan hockey, dhèwèké uga kerep dolan ing panggonan karaoke sawisé bali sekolah
Dhèwèké carita yèn dhèwèké aktif kanthi sèksual nalika umuré 13 taun, lan dhèwèké sinau "48 posisi sèksual" saka buku kang tau dhèwèké tuku
Nalika isih dadi mahasiswa, Ozawa katon ing TV Komersial Jepang (30 detik) kanggo DARS Chocolate karo rong anggota sakagrup pop Jepang KinKi Kids
Ing kana, dhèwèké mbagi coklat karo salah siji penyanyi nanging salah siji tangane gandhengan karo sing liyané
Ora kaya kanca-kancane kang dadi aktris porno, Ozawa ora dibina
Dhèwèké wanuh karo donyane indhustri porno saka kancane kang tau main video porno
Dhèwèké wiwit ing pemodhelan minangka Miyabi ing situs porno Shirouto-Teien.com nalika sasi Juni 2005, kang ngasilaké pirang-pirang set foto lan video hardcore Gonzo cekak kang dibabarake ing CD-R lan format DVD-R
Ozawa banjur napakasmani S1 No 1 Style, studio video porno kang ngasilaké pornografi hardcore entheng, Maria Ozawa tampil pisananane ing tanggal 7 Oktober 2005 kanthi videone "New Face – Number One Style" (新人xギリモザ ナンバーワンスタイル) kang diarahake déning Hideto Aki
(新人xギリモザ ナンバーワンスタイル) directed by Hideto Aki
Ozawa isih eling dhèwèké kamisosolen nalika gawé video porno pisanane, dhèwèké ora bisa ndeleng raine aktor lanange
Ing S1, dhèwèké katon ing siji video asli saben sasi nganti sasi Fèbruari 2007
Dhèwèké mèlu ing pirang-pirang video kompilasi S1 kalebu entri perusahaan ing taun 2006 Pambuka video porno, kompetisi antarané studio video porno Jepang kanggo video paling laris
Video S1 "Hyper – Barely There Mosaic" (ハイパーギリギリモザイク), barengan Ozawa lan artis-artis video porno liyané Sora Aoi, Yua Aida, Yuma Asami, lan Honoka (katambah panampilan pendheke Rin Aoki), menang nomer siji.
Ubud "Kanggé Ubud minangka kacamatan, sumangga dipunpirsani Ubud, Gianyar." Ubud inggih punika satunggalipun désa kalurahan ingkang mandhegani 13 banjar dhinas ingkang kapérang saking enem désa adat, kalebet Kacamatan Ubud, Kabupatèn Gianyar kanthi jarak 20 km saking Kutha Denpasar
Saking Kutha Denpasar dhateng Ubud kinten-kinten 30 menit utawi 15 manawi saking Kutha Gianyar
Wewengkon Ubud gadhah inggil kinten-kinten 300 saking "lumah" laut, amargi punika Ubud gadhah hawa seger
Warga ing Ubud cacahipun kinten-kinten 9.800 tiyang
Kanthi lingkungan ingkang taksih alami, wewengkon punika kalebet wewengkon "sumber inspirasi" tumrap para seniman, kalebet seniman manca nagari, mliginipun seniman saking Éropah
Sasanesipun gadhah alam ingkang éndah, Ubud ugi misuwur minangka désa budaya ingkang sugih warisan sajarah para seniman ageng, mliginipun pelukis misuwur, kados I Gusti Nyoman Lempad (1862-1978), Anak Agung Gde Sobrat (1919-1992), I Gusti Made Deblog (1910-1986), I Gusti Ketut Kobot, Ida Bagus Made, Déwa Putu Bedil, Ida Bagus Rai, lan sanèsipun
Taun 1920-an wonten kalih pelukis saking Éropah inggih punika Rudolf Bonnet saking nagari Walanda, lan Walter Spies saking jerman dados tiyang manca ingkang nglukis ing Ubud
Kekalihipun tiyang punika nepangaken téknik éstetika Éropah mliginipun ing bab pencahayaan, bayangan, perspektif, lan anatomi
Ubud dados langkung misuwur minangkaa wewengkon kalairan para seniman lukis amargi jasanipun Tjokordo Gde Agung Sukawati kaliyan Rudolf Bonnet ingkang damel satunggalipun pakempalan seniman ingkang dipunparingi nama Pita Maha.
Paotere Paotere ya iku plabuhan prau kang dumunung ing Kacamatan Ujung Tanah, Makassar, Sulawesi Kidul
Plabuhan kang leté ± 5 km (± 30 menit) saka Kutha Makassar iki salah sawijiné plabuhan rakyat warisan "tempo doeloe" kang isih ramé lan pérangan kang dadi bukti warisan Krajan Gowa-Tallo wiwit abad kaping 14 nalika mbudhalaké 200 armada Prahu Pinisi ing Malaka
Plabuhan Paotere saiki isih dianggo dadi plabuhan prau-prau rakyat kaya ta Pinisi lan Lambo lan uga dadi pusat niaga warigaluh, ing ngendi bisa dideleng saanané dalan ing plabuhan jèjèr-jèjèr toko-toko kang adol warna-warna iwak garing utawa grèsèk, kabutuhan warigaluh, lan uga ana "restoran seafood"
Ikan baronang, cepak, sunu (kerapu) lan ikan bolu (bandeng) iku dadi maskot menu kang dadi menu andalan ing warung-warung tenda lan ing warung makan méwah ing Paotere, lan Makassar lumrahé
Jajanan khas saka Paotere ya iku iwak asin kaya ta iwak teri, iwak sunu, iwak kakap abang (pindang), lan sapanunggalané bisa dituku ing toko-toko kang jèjèran ing pinggir dalan Pelra Paotere
Kanggo sing seneng mancing iwak, bisa manfaatké dermaga TPI ("Tempat Pelelangan Ikan") ing kana.
Metropolitan Opera Metropolitan Opera ya iku sawijining gedhong opera kang dibangun taun 1883
Gedhong iki uga kalebu gedhong opera sing tuwa dhéwé ing donya
Gedhung iki ana ing Lincoln CenterIng
taun 1995, Metropolitan Opera dianyari kanthi unsur modern
Pérangan auditoriom ditambah layar LCD ukuran cilik, ing saben pérangan mburi kursi uga bisa nampilake pertalan teks kang dijenengi "Met Titles"
Auditoriom ing Metropolitan Opera iku uga kalebu auditoriom sing gedhé dhéwé sedunia, lan nyediakake 4000 kursi kanggo penontone.
Anna Paquin Anna Helene Paquin (pækwɪn; lair tanggal 24 Juli 1982) iku aktris kelairan Kanada kang saka Selandia Baru
Film pisanan Paquin kang sukses ya iku "The Piano", kang menang ing Academy Award minangka Aktris Pandukung paling apik ing taun 1994 ing umur 11 taun - pemenang pemenang nomer loro sajeroning sajarah
Karir aktinge sasuwéné ngancik setengah dekade banjur dhèwèké katon ing pirang-pirang filem-filem sukses ya iku "She's All That", "Almost Famous" lan "the X-Men franchise"
Paquin kerep dialem karo Sookie Stackhouse ing HBO seri "True Blood", Dhèwèké menang Golden Globe Award kanggo aktris paling apik ing seri drama télévisi taun 2008
Paquin lair ing Winnipeg, Manitoba, Kanada, putri saka Maria Paquin (Brophy née), guru basa Inggris lan asli Wellington, Selandia Baru, lan bapaké Brian Paquin, guru fisika ing SMA
Paquin iku anak ruju saka telung seduluran, ya iku sing barepe jenenge Andrew, direktur, lair taun 1977, lan bakyune jenenge Katya, lair ing taun 1980
Kuluwargane Paquin pindhah menyang Selandia Baru nalika dhèwèké umuré patang taun
Dhèwèké sekolah ing Sekolah Raphael Gedung Rudolf Steiner nganti umur sangang taun
Hobi musik ing New Zealand ya iku dolanan piyul, cello, lan piano
Dhèwèké uga mèlu senam, balet, renang, lan ski, sanajan ora ana gegayutane karo akting.
Okky Asokawati Okky Asokawati ya iku pragawati, modhel, bintang iklan lan pranatacara
Sajeroning perkembangane, Oky banjur mèlu ing donya sinétron, mulang sekolah modhel lan nulis buku
Okky uga yasa sekolah modeling OQ Modeling ing Jakarta, Bandung, lan Surabaya
Okky Asokawati lair ing Jakarta, 6 Maret 1961
Okky iku anak kaping lima saka enem paseduluran pasangan Ajun Komisaris Besar Pulisi A
Tanuamijaya lan Soetarjiah iki sanajan lair dadi wadon nanging dijenengi Asuk déning ibuke kang banget senenge karo ratu Asoka (sedo taun 232 sadurungé Masehi) saka wangsa Maurya, India
Okky duwé getih campuran Jawa-Sunda
Dhèwèké kawit cilik seneng dandan lan nggaya ing sangarepe kaca
Nanging kesenengane Okky mandheg amarga bapaké dikunjara ditudhuh mèlu Gerakan 30 September
Ékonomi kulawargané dadi pas-pasan, sanajan ibuke wis makarya ngelesi basa Inggris lan piano
Mula percaya dhirine sempet luntur apamanèh nalika dhèwèké sekolah ing SMP Tarakanita, Jakarta Selatan kang akèh-akèhé bocah-bocah saka kulawarga sugih
Okky nikah karo kamerawan Firman Ichsan taun 1985, lan éntuk putra jenenge Tanisa Diva Siti Murbarani
Nanging pernikahan mau ora tahan suwé
Taun 2003, dhèwèké pisah, banjur nikah karo Fajar Tyas Sasono Padmodimulyo alias Nono lan éntuk anak kang jenenge Queentadira Asokawati Padmodimuljo
Oky alumnus saka Fakultas Psikologi Universitas Indonésia taun 1988
Lan pendhidhikan akir ing S-2 Psikologi Universitas Indonésia
Okky Asokawati ngawali karire sawisé menang kontès gelar putri kang gaun wengine paling apik ing kalawarta Gadis taun 1978
Banjur dhèwèké kepilih dadi modhel kanggo busana rancangan designer Iwan Tirta
Kawit iku, rupané kerep ana ing sampul kalawarta rumaja lan kalawarta wanita
Saking sibuk kanggo pemotretan lan show, kuliahe Okky ing Fakultas Psikologi Universitas Indonésia kethetheran
Pungkasané, Okky cuti suwéné rong taun
Saka nasihat ibuke, Okky kuliyah manèh lan lulus kanthi gelar sarjana psikologi taun 1988
Okky uga dadi pranatacara lan akting
Acara kang naté dipandu Okky uga ora adoh saka psikologi, ya iku "Oh Mama Oh Papa" ing ANTeve
Okky uga akting ing "Senandung" kang dibabarake Indosiar
Saliyané iku, dhèwèké dadi redaktur pelaksana kalawarta Sarinah (1992-1994) lan ing Matra (1990-1994)
Okky uga dadi anggota DPR kepilih saka Laladan Pemilihan (Dapil) DKI Jakarta II kang merangani Jakarta Pusat, Jakarta Selatan, lan njaba nagari
Dhèwèké diusung saka PPP, keanggotane ing DPR ya iku ana ing Anggota Komisi IX.
Taun 2006, Okky nggawe buku kanthi sesirah Jangan Menoleh Ke Belakang
Saliyané carita jaman cilike, Okky uga carita kisah pribadine kang kerep ditulis ing buku kang ingaran "dreambook" iki
Sajeroning "dreambook", Okky nulis babagan saka masalah gaji ing awal-awal karir tekan babagan kang menurute sipaté pribadi..
Taman Nasional Sebangau Taman Nasional Sebangau iku salah siji taman nasional kang ana ing pulo Kalimantan, provinsi Kalimantan Tengah, Indonésia
Panggone ana ing antarané kali Sebangau lan kali Katingan